
Zmluva o dobrovoľníckej činnosti
uzatvorená podľa § 6 zákona č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov
(ďalej len Zmluva)

Zmluvné strany

Názov:                                   
Sídlo:    	                       
IČO:                      	           
Zastúpená:	                       
E-mail:			           
Kontakt:		           
(ďalej len „prijímateľ dobrovoľníckej činnosti“ alebo „PDC”) 

a
Meno a priezvisko:		 
Dátum narodenia:		 
Trvalé bydlisko:   		 			
E-mail:		
Tel. kontakt:		

Meno a priezvisko zákonného zástupcu:
E-mail zákonného zástupcu:
Tel. kontakt zákonného zástupcu:
(ďalej len „dobrovoľník“)

Článok I.
Predmet zmluvy

1. Zmluva upravuje vzájomné vzťahy medzi prijímateľom dobrovoľníckej činnosti a dobrovoľníkom pri vykonávaní dobrovoľníckej činnosti ako aj práva, povinnosti a záväzky obidvoch zmluvných strán.

Článok II.
Miesto, obsah a trvanie dobrovoľníckej činnosti

1. Obsahom dobrovoľníckej činnosti je:
· doplniť

2. Zmluva sa uzatvára na dobu neurčitú, pričom začiatok, koniec a trvanie dobrovoľníckej služby bude určený na základe dohody medzi dobrovoľníkom a prijímateľom dobrovoľníckej činnosti.

3. Dobrovoľník bude vykonávať dobrovoľnícku činnosť: doplniť miesto



Článok III.
Zmluvné záväzky prijímajúcej organizácie

Prijímateľ dobrovoľníckej činnosti sa zaväzuje:

1. poskytnúť dobrovoľníkovi podporu formou konzultácií počas dobrovoľníckej činnosti,
2. oboznámiť dobrovoľníka s právami a povinnosťami, ktoré vyplývajú z vykonávania tejto
dobrovoľníckej činnosti,
3. poskytnúť dobrovoľníkovi kontaktnú osobu – kontaktnou osobou je: doplniť
4. preplatiť dobrovoľníkovi nevyhnutné náklady súvisiace s výkonom dobrovoľníckej činnosti.
5. podľa potreby doplniť

Článok IV.
Zmluvné záväzky dobrovoľníka

1. Dobrovoľník sa zaväzuje:
a) vykonávať dobrovoľnícku činnosť podľa svojich schopností a znalostí,
b) neodkladne oznámiť zmenu svojich kontaktných a osobných údajov, ktoré môžu vplývať na vykonávanie dobrovoľníckej činnosti,
c) vopred oznámiť vznik nevyhnutných nákladov súvisiacich s výkonom dobrovoľníckej činnosti.
d) podľa potreby doplniť 

2. Dobrovoľník:
a) berie na vedomie, že prijímateľ dobrovoľníckej činnosti nenesie zodpovednosť za prípadné škody na jej majetku a zdraví,

b) berie na vedomie, že prijímateľ dobrovoľníckej činnosti neuzavrie poistenie zodpovednosti za škodu spôsobenú dobrovoľníkom.

Článok V.
Ukončenie dobrovoľníckej činnosti
1. Porušenie zmluvných záväzkov uvedených v čl. III a čl. IV môže byť dôvodom na skončenie dobrovoľníckej činnosti.

2. Ak sa dobrovoľník rozhodne odstúpiť od zmluvy, oznámi to na: doplniť email najneskôr jeden týždeň pred odstúpením.

Článok VI.
Osobitné ustanovenia
                                                                             
1. Dobrovoľník pri výkone svojej činnosti bude v kontakte s informáciami súvisiacimi s činnosťou prijímateľa dobrovoľníckej činnosti a jeho klientov. Dobrovoľník sa zaväzuje zachovávať o predmetných informáciách mlčanlivosť, a to aj po skončení vzťahu s prijímateľom dobrovoľníckej činnosti založenom touto zmluvou. 

2. Dobrovoľník je povinný nesprístupňovať dokumenty prijímateľa dobrovoľníckej činnosti alebo jeho klientov tretím osobám s výnimkou zamestnancov prijímateľa dobrovoľníckej činnosti, ktorí tieto dokumenty potrebujú pre výkon svojej pracovnej činnosti a nevynášať ich mimo sídla prijímateľa dobrovoľníckej činnosti, pokiaľ ich vynesenie nie je nevyhnutné pre plnenie úloh dobrovoľníka, ktoré vyplývajú z tejto zmluvy, alebo ak na to nemá písomný súhlas prijímateľa dobrovoľníckej činnosti. Dobrovoľník si nesmie ponechať žiadne dokumenty alebo kópie dokumentov prijímateľa dobrovoľníckej činnosti alebo jeho klientov, ktoré buď sám vypracoval, alebo ktoré získal v súvislosti s týmto zmluvným vzťahom. Po jeho ukončení je povinný všetky dokumenty, ktoré mu boli zverené prijímateľovi dobrovoľníckej činnosti vrátiť najneskôr dva dni pred skončením zmluvného vzťahu založeného touto zmluvou.

3. Dobrovoľník môže mať pri výkone činnosti podľa tejto dohody prístup k osobným údajom a môže ich spracúvať v mene prijímateľa dobrovoľníckej činnosti. Dobrovoľník je oprávnený spracúvať tieto údaje výlučne na základe pokynov prijímateľa dobrovoľníckej činnosti s výnimkou prípadov, keď sa to vyžaduje podľa práva Únie alebo práva členského štátu. 

4. Dobrovoľník v rámci zmluvného vzťahu založeného touto zmluvou ako plnenie svojich zmluvných povinností a pod vedením prijímateľa dobrovoľníckej činnosti a ním poverených osôb môže vytvoriť zamestnanecké diela. Na vytvorené zamestnanecké diela sa vzťahuje ustanovenie § 90 zákona č. 185/2015 Z.z. Autorský zákon. Majetkové práva autora k zamestnaneckému dielu vykonáva vo svojom mene a na svoj účet prijímateľ dobrovoľníckej činnosti a zároveň platí, že autor (dobrovoľník) udelil súhlas aj na (i) zverejnenie diela, (ii) označenie diela menom, obchodným menom alebo názvom prijímateľa dobrovoľníckej činnosti, (iii) dokončenie diela, zmenu diela alebo iný zásah do diela. 

5. Dobrovoľník podpisom tejto zmluvy potvrdzuje, že bol oboznámený s právnymi predpismi a ostatnými predpismi na zaistenie bezpečnosti a ochrany zdravia pri práci a ochrane pred požiarmi, ktoré musí dobrovoľník pri svojej činnosti dodržiavať. Dobrovoľník svojim podpisom potvrdzuje, že mu boli prijímateľom dobrovoľníckej činnosti poskytnuté informácie o spracúvaní jeho osobných údajov vrátane jeho práv súvisiacich s týmto spracúvaním. 

Článok VII.
Záverečné ustanovenia

1. Právne pomery zúčastnených strán bližšie nešpecifikované v tejto zmluve sa riadia ustanoveniami Občianskeho zákonníka.

2. Zmeny a doplnky zmluvy možno vykonať písomným dodatkom len na základe vzájomnej dohody účastníkov.
3. Zmluva je vyhotovená v 2 exemplároch, z ktorých 1 dostane organizácia a 1 dobrovoľník.
4. Zmluva nadobúda platnosť a účinnosť dňom podpisu štatutárneho zástupcu organizácie a dobrovoľníka. Ktorákoľvek zo zmluvných strán môže zmluvu zrušiť písomnou výpoveďou alebo dohodou obidvoch strán.



V ………………., dňa .......................			 V ………………….., dňa.......................	



........................................................                                   ................................................
Prijímateľ dobrovoľníckej činnosti 		                    Dobrovoľník (zákonný zástupca)                                                                                                          

